แฮปปี้จับมือไวเบอร์แอพแชทของพม่าจัดสิทธิพิเศษ แพ็คเกจสุดคุ้มวันละ 5 บ.
แฮปปี้จากดีแทค จับมือ ไวเบอร์ (Viber) แอพพลิเคชั่นแชทสุดฮอตอันดับหนึ่งในประเทศพม่า บุกตลาดลูกค้าชาวพม่าที่อาศัยอยู่ในประเทศไทย มอบสิทธิพิเศษและแพ็คเกจสุดคุ้มจ่ายเพียงวันละ 5 บาท นับเป็นโอเปอเรเตอร์มือถือรายแรกที่นำบริการนี้มาสู่ลูกค้าพม่าอย่างแท้จริง
24 ก.ค. 2558


 
นายทิม เวอร์โรเดน (ขวา) ผู้อำนวยการอาวุโสการให้บริการบนระบบดิจิทัล กลุ่มการตลาด บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC เปิดเผยว่า ความร่วมมือกับ Viber ครั้งนี้จะทำให้ดีแทคได้เพิ่มโอกาสในการขยายฐานลูกค้าใหม่เพิ่มขึ้น ตอบโจทย์กลยุทธ์ที่มุ่งเน้นการแสวงหาความร่วมมือกับพันธมิตรระดับโลก
โดยดึงดูดใจกลุ่มลูกค้าของพันธมิตร ไปพร้อมกับการนำเอาสินค้าและบริการจากพันธมิตร มาสร้างสรรค์แคมเปญเพื่อให้ลูกค้าได้รับประโยชน์สูงสุด ภายใต้กลยุทธ์ Best in Digital Services ที่ดีแทคมุ่งพัฒนานวัตกรรมการบริการดิจิทัล เพื่อให้สอดคล้องกับความต้องการการใช้ดาต้าและอินเทอร์เน็ตของผู้บริโภคในปัจจุบัน อีกทั้ง แฮปปี้ยังมี 3 แพ็คเกจสุดคุ้มในราคาประหยัด ที่ให้ลูกค้าแฮปปี้สามารถส่งข้อความแชทหากันได้ตลอดเวลา ดังนี้
-แพ็คเกจแบบรายวัน จ่ายเพียงวันละ 5 บาท สมัครกด *104*600# โทรออก
-แพ็คเกจแบบรายสัปดาห์ จ่ายเพียงสัปดาห์ละ 19 บาท สมัครกด *104*601# โทรออก
-แพ็คเกจแบบรายเดือน จ่ายเพียงเดือนละ 49  บาท สมัครกด *104*602# โทรออก
 
สำหรับลูกค้าชาวพม่าในไทยที่ใช้แฮปปี้สามารถรับข้อมูลข่าวสารดีๆ ผ่านช่องทาง Happy Myanmar Public Account บนแอพพลิเคชั่นไวเบอร์ได้ สามารถดูรายละเอียดเพิ่มเติมได้ที่ www.dtac.co.th